Kværnerbyen

Kværnerbyen er et nytt boligområde i bydel Gamle Oslo under utvikling på Kværner Brugs gamle tomt øst i Lodalen i Oslo.

Bakgrunn 
Kværnerbyen er et av landets største boligprosjekter og planleggingen har pågått i flere år. I kommuneplanen for 2004 er Kværnerbyen utpekt som et av ni hovedområder for boligutbygging i hovedstaden Opprinnelig var prosjektet planlagt å hete «Quærnerbyen». «Kvernerbyen» ble også vurdert. Etter avstemning i bydelsutvalget endte man opp med dagens form: «Kværnerbyen».

Den delen av Lodalen som huser OBOS' boligby-prosjekt avgrenses av Gjøvikbanen i nord, Enebakkveien i øst, Konows gate i sør og av Lodalsbruene i vest. Området der Kværnerbyen anlegges er på folkemunne kalt Kværnerdumpa.

Kværnerbyen er planlagt å inneholde 1 600-1 800 boliger, barnehage (i drift fra januar 2008), kontorer, restauranter og forretninger. Parallelt med utbygging av boliger og næringslokaler, blir det også bygget ny infrastruktur i området. I Lodalsparken, åpnet i  2009, er det vannspeil og kanal som bukter seg fra Turbinveien til Smeltedigelen gjennom de sentrale deler av området. 

Høsten 2007 flyttet de første beboerne inn i borettslagene Turbinen 1 og Turbinen 2 i Kværnerbyen. I 2008 besluttet OBOS å starte utbyggingen av byggetrinn 2 av boligområdet.

Etter ferdigstillingen av Kværnertoppen og Kværnerdammen i 2019/2020 er det 1626 boliger i Kværnerbyen.

Generell framdrift 

 Desember 2005: Reguleringsplanen ble vedtatt av bystyret
 Januar 2006: Rivearbeidene startet
 Mai 2006: Rivearbeidene var fullført
 Mai og juni 2006: Salget av leiligheter i Turbinen borettslag ble igangsatt
 Høsten 2006: Bygging av rundkjøring og adkomst ble igangsatt
 November 2006: Bygging av Turbinen borettslag ble igangsatt
 Juni til september 2007: Leiligheter i Møllehjulet borettslag ble lagt ut for salg
 September 2007: Veinavnene var bestemt
 Otrober 2007: En rundkjøring med adkomst til Kværnerbyen sto ferdig bygget
 September 2007: Vannspeilet ble åpnet
 Desember 2007: Innflytting i de første boligene i Turbinen borettslag fant sted
 Januar 2008:Kværnerbyen barnehage åpnet
 Februar 2008: Bygging av Møllehjulet borettslag ble igangsatt
 Mars 2008: Leilighetene i Turbinen borettslag ble ferdigstilt
 August 2008: Nærbutikk i Kværnerbyen ble åpnet
 Desember 2009: Leilighetene i Møllehjulet borettslag var ferdigstilt
 August 2010: Visningssenteret flyttet til Smeltedigelen 2
 September 2010: Salg av boliger i Dreieskiva-kvartalet begynte. Planlagt ferdigstillelse var berammet fra 2. kvartal 2013.
 April 2011: Bygging av Dreieskiva-kvartalet ble igangsatt
 2011: Torget i Kværnerbyen, Smeltedigelen, ble påbegynt. Første etappe var ferdigstilt 1. juli 2011.
 6. mars 2012: Salg av boliger i Peltonkvartalet begynte. Planlagt ferdigstillelse var berammet fra 2. kvartal 2014.
 30. oktober 2012: Salg av boliger i Franciskvartalet begynte. Planlagt ferdigstillelse var berammet fra 4. kvartal 2014
 September 2013: Kiwi dagligvarebutikk åpnet i Dreieskiva-kvartalet
 Oktober 2013:  Hairdo Frisørsalong beliggende i Dreieskivakvartalet åpner.
 August 2014: Ditt apotek åpnet
 Februar 2014:  Kværnerbyen terrasse Startet bygginge av boliger som skal stå klare fra juni 2016
 Februar 2015: Kværnerlia starter Bygging av boliger som skal stå klare fra februar 2017
 Mai 2016: Salg av Kværnertoppen borettslag begynte. 211 leiligheter er planlagt ferdigstillelse 1 kvartal 2019
 Juni 2016: Nye innbyggere i Kværnerbyen flytter inn i Kværnerbyen terrasse
 24 November 2016 starter salget av Kværnerdammen
April 2019 ble Kværnerdammen ferdigstilt. Borettslaget består av 7 townhouse og 89 leiligheter. 
August 2020 Kontorbygget Oslo K ferdigstilles.
Januar 2022 Avisen AO melder at Åpent Bakeri skal åpne i Kværnerbyen.
6 August 2022 Hairdo frisørsalong flytter fra Dreieskivakvartalet til større lokaler i Smeltedigelen. 
18 August 2022 åpnet Åpent Bakeri i Kværnerbyen.
27 September 2023 Oslo kommune godkjenner bygging av 162 boliger i Enebakkveien 69 samt åpning av Alnaelva ned til vannspeilet i Kværnerbyen.

Kollektivbetjening 
I dag betjener busslinje 54 med Kværnerbyen og Kjelsås stasjon som endestasjon. Kværnerbyen ble lagt som endestasjon istedenfor Tjuvholmen den 16.04.23. I perioden 2008 til 16.04.23 kjørte busslinje 32 mellom Kværnerbyen og Voksen skog. Bydelsutvalget Gamle Oslo har ellers fremmet og vedtatt forslag om Kværner jernbanestasjon. Mest relevant er en stasjon på Loenga-Alnabrulinjen eller Gjøvikbanen. Stasjonen vil ha et stort og økende publikumsgrunnlag for Kværnerbyen, søndre Vålerenga, Etterstad og den nye Jøtulbyen.

Se også 
 Lodalen
 Kværner (strøk)
 Kværner gård
 Kværnerdumpa

Referanser

Eksterne lenker
 OBOS sin side om Kværnerbyen 
 Video av åpningsseremonien av bussholdeplassen
 Video av Kværnerbyen in the future
 Livekamera med bilder fra Kværnerbyen.

Kværner (strøk)